פודוצ'רי

פּוּדוּצֵ'רִי (בטמילית: புதுச்சேரி, עד ספטמבר 2006 נקראה פּוֹנְדיצ'רי), קולוניה צרפתית לשעבר, היא טריטוריית איחוד בהודו המוקפת על ידי מדינת טאמיל נאדו. מלבד העיר בשם זה, כוללת הטריטוריה עוד שלוש עיירות חוף בדרום הודו, שהיו גם הן שטחים צרפתיים. היסטוריה ב־21 באוקטובר 1954 חתמו ממשלת הודו וממשלת צרפת על הסכם להעברת המנהל דה פקטו במושבה הצרפתית לידי הודו. ב־1 בנובמבר 1954 מינתה ממשלת הודו נציב עליון לניהול הטריטורייה, וב־1955 הקימה את אספת הנבחרים של פונדיצ'רי. ב־16 באוגוסט 1962 אוחדה הטריטוריה באופן מלא עם הודו, והפכה לטריטוריית איחוד. ב־1 ביולי 1963 נכנס לתוקף החוק למנהל העצמי בטריטורייה. נוכחות הצרפתים במושבה עדיין מורגשת, הן כשפה רשמית שנייה, הן במדי השוטרים והן בכינוי של רצועת החוף – "הריביירה הצרפתית במזרח הרחוק". גאוגרפיה פודוצ'רי מורכבת מארבעה מחוזות ללא קשר גאוגרפי - פודוצ'רי , קראיקל המהוות מובלעות בטמיל נאדו, ינאם, מובלעת באנדרה פרדש ומאהה המהווה מובלעת בקרלה. בעקבות הפיצול הגאוגרפי, קיים גם פיצול אתני־לשוני בין חבלי הטריטורייה: בעוד שפתה הרשמית של הטריטורייה היא טמילית, במחוז ינאם השפה הרשמית היא טלוגו ובמאהה השפה הרשמית היא מלאיאלאם. ראו גם אורוויל (הודו) קישורים חיצוניים אתר האינטרנט הרשמי של פודוצ'רי כתבה ב"למטייל" צור שיזף כותב על המקום place/Puducherry-India פודוצ'רי, באתר אנציקלופדיה בריטניקה (באנגלית) הערות שוליים